Ansel Adams

Ansel Easton Adams, nado o 20 de febreiro de 1902 en San Francisco (California) e finado o 22 de abril de 1984 en Monterey (California), foi un fotógrafo e ambientalista estadounidense. As súas fotografías de paisaxes en branco e negro do oeste estadounidense, especialmente do Parque Nacional de Yosemite, foron amplamente reproducidas en calendarios, pósters e libros.

Con Fred Archer, Adams desenvolveu o Sistema de Zonas como un xeito de determinar a exposición axeitada e axustar o contraste na impresión final. A claridade e profundidade resultante caracterizou as súas fotografías. Adams usou principalmente cámaras de formato grande porque a súa alta resolución axudouno a asegurar a nitidez nas súas imaxes.

Adams fundou o Grupo f/64 de fotografía xunto cos compañeiros Willard Van Dyke e Edward Weston.

 Obra 

 O proxecto Mural 
En 1941, Adams foi contratado polo Departamento do Interior do Goberno dos Estados Unidos para facer fotografías de parques naturais, reservas aborixes e outros lugares, para ser usadas como fotografías murais no novo edificio do Departamento en Washington, D.C. Parte do seu acordo co Departamento foi que podería tamén facer fotografías para o seu propio uso, ocupando a súa propia película e revelado. Malia que Adams gardou rexistros meticulosos do seu viaxe e dos seus gastos, foi menos disciplinado co rexistro das datas das súas imaxes e negouse a rexistrar a data de "Moonrise over Hernandez", polo que non quedou claro se pertencía a Adams ou ao Goberno dos Estados Unidos. A posición da lúa permitiu que a imaxe fora datada mediante cálculos astronómicos e determinouse que foi tomada o 1 de novembro de 1941, unha xornada na que Adams non traballara para o Departamento, polo cal a imaxe pertencía a Adams. A mesma disputa resultou non ser verdadeira en moitos outros negativos. 

O proxecto detívose pola entrada na segunda guerra mundial dos Estados Unidos en 1942, e nunca foi rematado.

 Fotografías destacadas 

 Monolith, The Face of Half Dome, Parque Nacional de Yosemite, 1927
 Rose and Driftwood, San Francisco, California, 1932
 Georgia O'Keeffe and Orville Cox, Monumento Nacional Canón de Chelly, 1937
 Clearing Winter Storm, Parque Nacional de Yosemite, 1940 
 Moon and Half Dome, Parque Nacional de Yosemite, 1960
 Moonrise, Hernandez, Novo México, 1941
 Winter Sunrise, Serra Nevada, 1944
 Aspens, Novo México, 1958
 El Capitan, Parque Nacional de Yosemite, 1968

 Libros de fotografías 

Parmelian Prints of the High Sierras, 1927
Taos Pueblo, 1930
Born Free and Equal, 1944
 This is the American Earth, con Nancy Newhall, 1960
 These We Inherit: The Parklands of America, con Nancy Newhall, 1962
 Polaroid Land Photography, 1978
 Ansel Adams: Classic Images, 1986
 Our Current National Parks, 1992
 Ansel Adams: In Color, 1993
 Photographs of the Southwest, 1994
 The National Park Photographs, 1995
 Yosemite, 1995
 California, 1997
 America's Wilderness, 1997
 Ansel Adams: The Spirit of Wild Places, 2005

 Notas 

 Véxase tamén 

 Outros artigos 

 Grupo f/64

Categoría:Fotógrafos dos Estados Unidos de América
Categoría:Nados en San Francisco
Categoría:Nados en 1902
Categoría:Finados en 1984
Categoría:Medalla Presidencial da Liberdade